CELEX: 62020CN0640
Language: bg
Date: 2020-11-23 00:00:00
Title: Дело C-640/20 P: Жалба, подадена на 23 ноември 2020 г. от PV срещу решението, постановено от Общия съд (пети състав) на 30 януари 2020 г. по съединени дела T-786/16 и T-224/18, PV/Комисия

22.3.2021   
            
            
               BG
            
            
               Официален вестник на Европейския съюз
            
            
               C 98/2
            
         
      Жалба, подадена на 23 ноември 2020 г. от PV срещу решението, постановено от Общия съд (пети състав) на 30 януари 2020 г. по съединени дела T-786/16 и T-224/18, PV/Комисия
      (Дело C-640/20 P)
      (2021/C 98/03)
      Език на производството: френски
      
         Страни
      
      
         Жалбоподател: PV (представител: D. Birkenmaier, Rechtsanwalt)
      
         Друга страна в производството: Европейска комисия
      
         Искания на жалбоподателя
      
      
                  —
               
               
                  Да се отмени решението от 30 януари 2020 г. по съединени дела T-786/16 и T-224/18,
               
            
                  —
               
               
                  да се разреши настоящия съдебен спор и споровете по съединени дела T-786/16 и T-224/18, както предвижда член 170 от Процедурния правилник на Съда,
               
            
                  —
               
               
                  да се осъди ответникът да заплати съдебните разноски по дело C-111/20 P, както и всички други разходи, направени в производствата по дела T-786/16, T-224/18, T-224/18 R1 и T-224/18 R2.
               
            
         Основания и основни доводи
      
      
                  1.
               
               
                  Първото основание е свързано с погрешното тълкуване на членове 72 и 270 ДФЕС, на член 23 от Правилника за длъжностните лица и със становището на Общия съд, че Правилника е единственият правен източник за решаването на спорове между служителите и тяхната институция.
               
            
                  2.
               
               
                  Второто основание е свързано с нарушение на член 4 ДЕС, на член 41 от Хартата и на член 11а от Правилника.
               
            
                  3.
               
               
                  Третото основание е изведено от нарушение на общия принцип на правото „fraus omnia corrompit“ и на член 36 от Статута на Съда.
               
            
                  4.
               
               
                  Четвъртото основание е свързано с отхвърлянето на членове 1, 3, 4, 31 и 41 от Хартата, както и членове 1д и 12а от Правилника.
               
            
                  5.
               
               
                  Петото основание се отнася до използването на „подправени документи“, изопаченото тълкуване на член 59, точка 1, алинеи 3 и 5 от Правилника, както и нарушението на вътрешното решение 92-2004 от 6 юли 2014 г. на Комисията.
               
            
                  6.
               
               
                  Шестото основание е свързано с допуснати грешки с цел измама във връзка с прилагането на принципа за изключението на неизпълнението в синалагматичните правоотношения.
               
            
                  7.
               
               
                  Със седмото основание се изтъква нарушение на член 41 от Хартата, член 25 от Правилника, както и умишлено затаяване на информация във връзка с измамно отклонение на просрочени трудови възнаграждения в размер от 21 593,64 EUR от Службата за управление и плащане по индивидуални права (PMO).
               
            
                  8.
               
               
                  Осмото основание е свързано с изопачаване посредством бездействие на последиците, свързани с отмяната на първото дисциплинарно производство CMS 13/087.
               
            
                  9.
               
               
                  Деветото основание е свързано с нарушение на член 15 от Хартата;
               
            
                  10.
               
               
                  Десетото основание, изтъкнато при условията на евентуалност, е свързано с нарушение на произнасяне „ultra petita“.